b'\n_START_ARTICLE_\nKvetiapin\n_START_SECTION_\nUporaba\n_START_PARAGRAPH_\nKvetiapin se uporablja za zdravljenje shizofrenije, mani\xc4\x8dnih epizod in akutnih mani\xc4\x8dnih epizod, povezanih z bipolarno motnjo. Uporablja se lahko samostojno ali pa v kombinaciji z litijem ali divalproeksom. Kvetiapin je FDA odobrila leta 1997 za zdravljenje shizofrenije. Leta 2004 pa je naknadno dovolila uporabo kvetiapina za zdravljenje bipolarne motnje. V\xc4\x8dasih se uporablja za zdravljenje, pogosto kot dodatek, obsesivno-kompulzivne motnje, posttravmati\xc4\x8dnega stresa, Wittmaack-Ekbomovega sindroma, avtizma, alkoholizma, in Tourettovega sindroma. Poleg omenjenega ga zdravniki uporabljajo kot pomirjevalo za tiste bolnike z motnjami spanca ali z anksioznimi motnjami._NEWLINE_New England Journal of Medicine je leta 2005 izdal \xc4\x8dlanek, v katerem so navedli, da kvetiapin in nekateri drugi antipsihotiki niso ni\xc4\x8d bolj u\xc4\x8dinkoviti za zdravljenje shizofrenije kot Trilafon. Vendar so nadaljnje raziskave CATIE (Clinical Antipsychotic Trials in Intervention Effectiveness) katere je financirala AstraZeneca in ostala ve\xc4\x8dja farmacevtska podjetja, negirala raziskavi iz leta 2005.\n_START_SECTION_\nMehanizem delovanja\n_START_PARAGRAPH_\nKvetiapin je atipi\xc4\x8dni antipsihotik, ki deluje na veliko \xc5\xa1tevilo nevrotransmitornih receptorjev. Kvetiapin ima afiniteto za serotoninske (5-HT 2) in dopaminske receptorje D 1 in D 2 v mo\xc5\xbeganih. Ker ima ve\xc4\x8djo afiniteto za serotoninske (5-HT 2) receptorje kot za dopaminske receptorje D 2, to domnevno prispeva k antipsihoti\xc4\x8dnim lastnostim kvetiapina in njegovemu majhnemu potencialu za povzro\xc4\x8danje ekstrapiramidnih ne\xc5\xbeelenih u\xc4\x8dinkov (EPS). Kvetiapin ima visoko afiniteto tudi za histaminske in adrenergi\xc4\x8dne receptorje alfa 1, manj\xc5\xa1o afiniteto za adrenergi\xc4\x8dne receptorje alfa 2 ter nepomembno afiniteto za holinergi\xc4\x8dne muskarinske ali benzodiazepinske receptorje.'